Luke Perry
<s>Coy Luther Perry III (, 11. listopada 1966. — Burbank, Kalifornija, 4. ožujka 2019.), bio je američki glumac najpoznatiji po ulozi Dylana McKaya u tinejdžerskoj seriji "Beverly Hills, 90210".</s>

<s>Karijera</s>

<s>Karijeru je počeo pojavivši se u spotu grupe "Twisted Sisters" za pjesmu "Be Chrool To Your Scuel" uz Alica Coopera, a glumio je u sapunicama "Loving" iz 1987 i "Another World" iz 1988.</s>

<s>1990. godine dobio je ulogu popularnog tinejđera u seriji "Beverly Hills, 90210".</s><s>Iako je njegov lik Dylan imao 16 godina na početku emitiranja serije, Luke je bio u svojim ranim dvadesetima, imao je 24 godine.</s><s>U seriji je glumio uz još poznatih imena kao što su Jennie Garth, Tori Spelling, Jason Priestley, Shannen Doherty, Ian Ziering, Brian Austin Green i Tiffani Thiessen.</s><s>U seriji je glumio od 1990 do 1995, a vratio se u osmoj sezoni serije i ostao do posljednje epizode 2000. godine.</s><s>Posljednje dvije sezone nije bio stalni glumac, već ga se na odjavnoj špici oslovljavalo kao gosta.</s>

<s>1992. dobio je ulogu u humorističnom filmu "Buffy, ubojica vampira".</s><s>Iako film nije doživio uspjeh, Luke je već postao "teen idol".</s><s>1994. godine dobio je ulogu u istinito filmu "8 sekundi" u kojem je glumio glavnu ulogu, Lanea Frosta, profesionalnog jahača bikova koji je poginuo 1989. nakon ozljeda zadobivenih jašući bika.</s>

<s>Perry se htio prebaciti u "odraslije" uloge te je odlučio napustiti "Beverly Hills, 90210" 1995. da bi se 3 godine kasnije opet vratio u seriju.</s>

<s>U to vrijeme glumio je u znanstveno-fantastičnom filmu "Invazija", drami "Pobuna" i filmu "Peti element".</s><s>1999. godine glumio je u filmu "Oluja", a 2002. godine u filmu "The Triangle".</s><s>Od 2002. do 2004. godine glumio je u televizijskoj seriji "Jeremiah".</s>

<s>2006. dobio je ulogu u seriji "Lutrija života" koja je govorila o nekolicini prijatelja koji su osvojili veliku količinu novaca na lutriji.</s><s>Serija se prikazivala u ljeto 2006. te je ukinuta nakon samo 13 epizoda.</s><s>2007. godine glumio je u filmu "The Sandlot: Heading Home" i 2008. u vesternu "The Pledge".</s>

<s>Također je glumio u kratkotrajnoj seriji "John from Cincinnati" koja je trajala samo 10 epizoda.</s>

<s>Gost</s>

<s>Pojavio se kao gost u mnogim serijama i animiranim crtanim filmovima.</s><s>1993. godine posudio je glas bratu Krustya u Simpsonima.</s><s>Dao je glas svojem liku u crtiću "Johnny Bravo" kao čovjek koji daje savjet Johnnyu o djevojkama.</s>

<s>Također je sam sebi posudio glas u animiranom crtići "Family Guy", i posuđivao je glasove u "The Incredible Hulk", "Bikeri s Marsa" i "Mortal Kombat: Defenders of the Realm".</s>

<s>Gostovao je kao gay u serijama "Will i Grace" i "Spin City".</s><s>Surađivao je u seriji "Što ja volim kod tebe" s bivšom kolegicom iz "Beverly Hillsa, 90210" Jennie Garth.</s><s>Glumio je u jednoj epizodi serije "Zakon i red" silovatelja.</s>

<s>Privatni život</s>

<s>Bio je oženjen bivšom manekenkom Rachel Minnie Sharp od 1993. do konačne rastave 2003., s kojom je imao dvoje djece i dijelio zajedničko skrbništvo nad njima.</s>

<s>Preminuo je 4. ožujka 2019. u dobi od 52 godine nakon što je pretrpio težak moždani udar.</s>

<s>Vanjske poveznice</s>

<s>Službena Stranica
 Profil na Internet Movie Databaseu
 sapunice.net</s>

<s>američki televizijski glumci
američki filmski glumci</s>

